**Ana Aslan** (1. tammikuuta 1897 Brăila, Romania – 20. toukokuuta 1988 Bukarest, Romania) oli romanialainen lääkäri ja gerontologian edelläkävijä, joka omistautui urallaan ikääntyneiden elämänlaadun parntamiseen.. Hänet tunnetaan myös kiistanalaisen Gerovital H3 -lääkkeen kehittäjänä.

Ana Aslan syntyi Mărgărit ja Sofia Aslanin neljäntenä lapsena tiettävästi vuonna 1897, joskin tiedot hänen syntymävuodestaan vaihtelevat välillä 1896–1898. Vuonna 1915 hän pääsi opiskelemaan lääketiedettä Bukarestin yliopistoon. Ensimmäisessä maailmansodassa Aslan hoiti sotilaita eri sotilassairaaloissa. Tänä aikana hän työskenteli romanialaisen kirurgin Thoma Ionescun kanssa.

Saatuaan alemman korkeakoulututkinnon päätökseen 1922 hän työskenteli yhdessä Daniel Danielopolun kanssa vasomotorisen säätelyn parissa. Vuonna 1924 hän valmistui tohtoriksi erikoistuen kardiovaskulaariseen fysiologiaan. Tieteellisesti hänen kiinnostuksensa kohdistui fysiologiaan ja ikääntymisprosessiin.

1945 hänet nimetiin endokrinologian professoriksi uuteen lääketieteen laitokseen Timişoaraan. Vuodesta 1949 hän johti Bukarestin endokriinisen instituutin fysiologian osastoa, jossa hän työskenteli Konstantin I. Parhonin kanssa. Tänä aikana hän alkoi tutkia prokaiinin käyttöä autonomisen hermoston säätelyssä, josta hän tuli kansainvälisesti tunnetuksi. Tutkimustensa perusteella hän kehitti ikääntymiseen vaikuttavan Gerovital H3 -lääkkeen.

Vuonna 1952 Parhon perusti Bukarestin geriatrian instituutin, jota Aslan alkoi johtaa.. Laitos on ensimmäinen laatuaan maailmassa, ja Maailman terveysjärjestö otti sen malliorganisaatioksi. Se oli järjestetty kliinisen, biologisen ja sosiaalisen gerontologian yksiköhin.

1959 hän perusti Romanian gerontologian ja geriatrisen seuran ja tieteellisen julkaisun.

Aslanin vastaanotolla kävi monia rikkaita ja vaikutusvaltaisia julkisuuden henkilöitä poliitikoista Hollywood-tähtiin. Gerovitalin lisäksi hän kehitti myös aivojen sekä sydämen ja verisuonien rappeutumista ehkäisevän Aslavital -lääkkeen sekä ikääntymisen vaikutuksiin suuntautuneen kosmetiikkatuoteperheen.

Aslan kuoli 91-vuotiaana peräsuolisyövän leikkauksen jälkeisiin komplikaatioihin vuonna 1988 vain muutamaa päivää ennen kuin hänen oli määrä toimia Kansainvälisen gerontologisen kongressin puhemiehenä.

Tunnustukset
------------

Aslan vuonna 1996 julkaistussa postimerkissä
Aslan sai elämänsä aikana lukuisia kansainvälisiä tunnustuksia työskentelystään ikääntymisen vaikutusten ehkäisyssä, mm. Maailman terveysjärjestön Leon Bernhard -palkinnon. 
Hänen kunniakseen julkaistiin postimerkki Romaniassa 1996 ja 2016. Bukarestin kansallinen gerontologian instituutin rakennus on omistettu hänelle.

Lähteet
-------

* Marian Cuceu & Mohammadali M. Shoja: Contribution of the Romanian Scientists to Gerontology and Geriatrics.  *International Journal of History and Philosophy of Medicine*, 2015, nro 5, s. 1–4. doi:10.18550/ijhpm.011515.0511. Artikkelin verkkoversio. Viitattu 13.4.2019.  (englanniksi) (Arkistoitu – Internet Archive)
* Dan L. Dumitrascu & Marc A. Shampo & Robert A. Kyle: Ana Aslan—Founder of the First Institute of Geriatrics.  *Mayo Clinic Proceedings*, lokakuu 1998, 73. vsk, nro 10, s. 960.  Elsevier. doi:https://doi.org/10.4065/73.10.960. ISSN 0025-6196. Artikkelin verkkoversio. Viitattu 13.4.2019.  (englanniksi)

### Viitteet

1. 1 2 3 4 5 6 7 8 9 10  Dumitrascu & *al.*, 1998
2. 1 2 3  Cuceu & *al.*, 2015: 4
3. 1 2  Glenn Fowler: Ana Aslan, Rumanian Specialist On the Aging Process, Dies in 90's.  *The New York Times*, 29.5.1988.  (englanniksi)
4. ↑  Cuceu & *al.*, 2015: 2, 4
5. ↑  Cuceu & *al.*, 2015: 2
6. ↑  Alexandra Fodor: Famous Romanians: Ana Aslan, founder of the world's first geriatrics institute *Romania Insider*.  17.9.2010. Viitattu 13.4.2019. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Kreikka
* Puola

 |
|  |
| Henkilöt | 
* Deutsche Biographie

 |
|  |
| Muut | 
* SNAC

 |

 |